**De dorul tău tată...**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Uneori mă înec în lacrimi,

Și plâng de dorul tău tată,

Dar tu în inimă mea imprimi,

O stare bună, curată.

Aș vrea să judeci a mea dragoste,

Ascunsă-n sufletul meu zbuciumat,

Nu vreau să crezi c-a fost o pacoste,

De-ai fi știut, ai fi-nviat.

Am luptat mult cu gândurile din mine,

Aș fi vrut să pot uita,

Dar mă gândesc tată la tine,

De-ai fi trăit, altfel era viața mea.

Trecutu-l port cu mine și-n prezent,

Că nu pot să scap de suferință,

Și totuși tată tu ai fost absent,

Singura iubire-n singura ființă.